Disipativni sustav
<s>Disipativni sustavi (prema lat. dissipare: razasuti, razbacati, rasipati) su mehanički, termodinamički, električni ili elektromagnetski izolirani sustavi u kojima se povećava temperatura ili pojačava nepravilno kaotično gibanje čestica koje tvore sustav.</s><s>Uzroci rasipanju rada ili energije u takvim sustavima jesu vanjsko trenje, unutarnje trenje ili viskoznost u tekućinama, električni otpor, magnetska histereza ili, općenito, pretvorba energije u sustavu.</s><s>Procesi disipacije energije vode sustav od reda prema neredu.</s><s>U termodinamici se stupanj nereda sustava fenomenološki i kvantitativno izražava entropijom.</s><s>Entropija S sustava razmjerna je termodinamičkoj vjerojatnosti P da će sustav biti u nekom od svojih dostupnih ravnotežnih stanja:</s>

<s></s>

<s>gdje je: k - Boltzmannova konstanta.</s><s>Ako se nered u sustavu mjeri brojem mogućnosti koje vode do nekoga njegova makroskopskog stanja, tada je broj dostupnih kvantnih stanja mjera nereda.</s><s>U mehaničkim sustavima disipacija se isključivo povezuje s trenjem.</s><s>Trenje je nekonzervativna i disipativna sila jer se njezin rad nepovratno pretvara u toplinu, narušavajući zakon očuvanja ukupne mehaničke energije čestica u sustavu.</s>

<s>Izvori</s>

<s>Termodinamika</s>

